Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1028

5. évfolyam „B” tagozat Fejlesztési feladatok – Tananyag Zenei ismeretek, az énekkészség fejlesztése – A hangterjedelem továbbfejlesztése – Az egyenletes éneklés biztosítása a váltóhangok kiegyenlítésének segítségével – Nehezebb díszítési gyakorlatok, – A tanult stílusokra, népdaltípusokra és földrajzi területekre jellemzõ díszítések felismerése és megszólaltatása. – Az Erdély népzenei dialektusból Szilágyság, Kalotaszeg és Mezõség legjellemzõbb népdaltípusainak, mûfajainak megismerése, elsajátítása és átélt, élményszerû elõadása szólóban és csoportban, a dialektusra jellemzõ hangszerkísérettel is. Követelmény Az erdélyi dialektusból Szilágyság, Kalotaszeg, Mezõség jeles énekes adatközlõinek népzenei felvételei alapján: Szilágyság: Hoffner Jánosné Szabó Katalin, Lukács Andrásné Nagy Anna (Kárásztelek). Kalotaszeg: Ambrus Sándorné Márton Kata, (Sárvásár), Péntek Jánosné Szabó Ilona (Körösfõ), Gergely András „Zsüke” (Türe) és mások. Mezõség: Balla Ferencné Szász Etelka (Feketelak), Eke Péterné Simon Mari „Csutkó” (Buza), Pap Mártonné Filep Mária, Szabó Varga György, Csorba János, Kis Sándor „Kicsi"(Szék) és mások. A feldolgozás az alábbi tematikai rendben történjen: – különbözõ témájú lírai dalok, – balladák, – különbözõ lüktetésû és tempójú táncdallamok, – táncszók, – a jeles napokhoz és az emberi élet fordulóihoz és szakaihoz, valamint a munkához kötõdõ népszokásdallamok. Önállóan és tudatosan alkalmazva a tanultakat énekeljen tisztán, szép szövegmondással, stílusosan, átélt, kifejezõ módon. A népdalok válogatása a korosztálynak és egyéni adottságoknak megfelelõen történjen: Az év végi vizsga ajánlott anyaga – Egy népszokás dallamokból álló összeállítás – Egy különbözõ karakterû és tempójú táncdallamokból álló összeállítás – Egy hosszabb lélegzetû parlando rubato dal. – Egy ballada.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes